﻿IPOSTAZE ALE TEMATIZĂRII PRIN FORME VERBALE NEPERSONALE Aspects of Thematizing by Means of Non-finite Verbal Forms Lector univ. dr. Alina-Paula NEMŢUŢ Universitatea din Oradea Abstract: Thematization or topicalization implies certain grammatical mechanisms by which some constituents of the utterance (especially nominals, but not only) are placed in a thematic position (a frontal, preverbal one), closer to the first place. The most frequent patterns of thematization with nonfinite verbal forms in Romanian include the Supine and the Participle, but also the Infinitive. The Gerund itself is very rarely implied in such constructions (only the nominals of the syntactical phrase whose head it is). In the present paper we intend to detail some aspects related to thematization by means of the verbal forms mentioned, describind their specificity and illustrating them with examples taken from literary texts. Keywords: Thematization, topicalization, grammatical mechanisms, thematic position 1. Una dintre funcţiile ordinii constituenţilor este de a semnaliza structura informaţională a unui enunţ , i.e. felul în care un mesaj se organizează în unităţi de informaţie. Organizarea acestuia reflectă împărţirea în informaţia dată (temă sau topic), ceea ce este cunoscut de către vorbitor, şi informaţia nouă (comentariul sau rema). Pentru a scoate în evidenţă o secvenţă de enunţ, vorbitorul o poate plasa în poziţie frontală prin avansare. Evidenţierea prin avansare se numeşte topicalizare (sau tematizare).1 Tematizarea implică anumite mecanisme gramaticale, în special sintactice, dar nu numai. Se disting două tipuri de tematizare în limba română: una forte (structurală, deliberată, nonambiguă, actualizată, fiind impusă de locutor în procesul de codificare, pentru a fi preluată ca atare în decodificare) şi alta slabă (ambiguă şi virtuală: destinatarul poate repertoria informaţiile, simultan sau alternativ, sub oricare dintre „rubricileŗ oferite de elementele cu potenţial tematic)2. Tematizarea forte este marcată prin: mărci intonaţionale, mărci sintactice (de constituent, cu ajutorul tematizatorului de, şi de propoziţie, cu ajutorul conjuncţiei fals condiţionale dacă) şi mărci lexico-sintactice (prepoziţii şi locuţiuni prepoziţionale specializate pentru circumstanţialul 1 Carl Bache, Niels Davidsen- Nielsen, Mastering English Grammar, p. 114 sq. Pentru limba română, vezi şi definiţia din Dicţionar de ştiinţe ale limbii, p. 529 sq. 2 Gramatica limbii române. Enunţul, p. 872. 557 de relaţie şi îmbinări lexicale libere cu sens apropiat). Tematizarea slabă este ilustrată prin topică, dar şi intonaţional.3 2. Situaţiile în care infinitivul se tematizează sunt mai puţin frecvente în limba română, însă nu de neglijat. Ele se regăsesc adesea în poezie, lucru explicabil prin valorile expresive pe care le dobândeşte. Pot astfel apărea în poziţie iniţială infinitive fără sens circumstanţial: subiect: De-a fi-nflorit numai cu focuri sfinte/ Şi de-a rodi metale doar, pătruns/ De grelele porunci şi-nvăţăminte,/ Poate că, Doamne, mi-este de ajuns. (Arghezi, 1998: 19) predicativ suplimentar: Îţi arăt cu jurământ/ Că a nu sta la cuvânt/ Ş-a-ţi strica parola-ndată/ Nu te credeam niciodată. (Văcărescu, 1998: 54). O astfel de moarte-i iadul. Alte lacrimi, alt amar/ Mai crud nici e cu putinţă.// Şi acele gânduri mai nici a muri nu-l lasă. (Eminescu, 1999: 69) complement secundar: Şi sânge din sângele ei şi carne din carnea ei am împrumutat, şi a vorbi de la dânsa am învăţat. (Creangă, 2009: 45) complement direct4 , inclusiv construcţie infinitivală relativă cu această funcţ ie sintactică: Dar de-i umbra ei aceea Ŕ atunci Ea un înger este,/ Însă aripile-i albe lumea-a le vedea nu poate. Când lumea mi-e deschisă, a privi gândeşti că pot/ Ca întreg Aliotmanul să se- mpiedice de^un ciot? Focul meu a-l stinge nu pot cu toate/ Apele mării. (Eminescu, 1999: 66, 166, 223). Ce mânca văd eu bine că ai, despre asta nu e vorbă, fătul meu [...]. (Creangă, 2009: 172) complement prepoziţional: 3 Ibidem, p. 872 sqq. 4 Construcţia infinitivului cu verbul modal a putea necesită oarecare nuanţări. Exprimând modalitatea aletică, i.e. (im)posibilitatea realizării acţiunii, el nu se utilizează singur, ci urmat de un conjunctiv sau un infinitiv (forme verbale aflate într-un raport de variaţie liberă). Infinitivul este de cele mai multe ori postpus, utilizat fără morfemul a. Poate fi însă şi antepus, întreaga structură având caracter emfatic. În acest caz, infinitivul îşi poate ataşa clitice pronominale. Majoritatea lingviştilor au propus interpretarea grupării a avea + infinitiv ca predicat verbal compus/ complex datorită coeziunii acesteia. Se avansează astfel o reanaliză datorită faptului că are, la nivelul „de suprafaţăŗ, caracteristicile unui grup cu trăsături amalgamate. Vezi Gabriela Pană Dindelegan, Sintaxă şi semantică. Clase de cuvinte şi forme gramaticale cu dublă natură, p. 126. În Gramatica limbii române. Enunţul, p. 385, interpretarea grupării a putea + infinitiv pare oscilantă, între predicat complex (când cliticele pronominale sunt avan sate înaintea întregului grup) şi complement direct. 558 Dar greşăsc, căci n-au ştiinţă/ Că cu pohtă şi voinţă/ A răbda este dator [...]. (Văcărescu, 1998: 56). Hrănit cu piatră şi-adăpat cu vânt,/ De-a fi-n vecii o streajă mă-nspăimânt. (Arghezi, 1998: 97) Subiectul infinitival ocupă, de obicei, prima poziţie în enunţ, mai ales în corelaţie cu un nume predicativ realizat identic (tipar recurent în literatura aforistică): Când un gând te năpădeşte cu putere şi violenţă, el izvorăşte din substanţa existenţei tale; a-l dovedi, a-l împresura în argumente înseamnă a-l slăbi şi a te îndoi de tine. (Cioran, 1998: 118). A şti e a stăpâni: a crede e a aspira la ceva mai mult. (Iorga: 277). O întrebuinţare specială a infinitivului subiectiv este în aşa -numita anaforă cumulativă (rezumativă, globalizantă)5, acesta fiind reluat printr-un substitut anaforic neutru (pronume demonstrativ Ŕ acesta, aceasta, (toate) acestea). Pronumele reiterează mai mulţi referenţi diferiţi, chiar şi atunci când, în coordonare, apare acelaşi infinitiv (dar având complemente directe distincte, a se vedea ultimul exemplu): A te sui , în adevăr, deasupra nourilor şi a nu te alege, mai la urmă, decât cu un zâmbet de milă din partea capetelor rotunde [...] a te entuziasma înaintea unei flori răsărite pe margini de prăpăstii, a rămânea petrificat sub farmecul melodiilor văzduhului şi a codrilor frământaţi de vânturi; a plânge cu roua care murmură Ŕ toat e acestea sunt, desigur, lucruri de mare preţ. (Hogaş, 1998: 54). A înţelege oamenii, apoi a înţelege lucrurile, pe urmă a înţelege ideile, aceast a e, de sus în jos, scara înţelegerii. (Iorga: 123) Complementul direct infinitival este, în general, postpus regentului tranzitiv (verb sau interjecţie). Acesta se poate însă tematiza atunci când face parte din acelaşi tip de anaforă menţionată mai sus (se reia printr-un substantiv la numărul singular): A repeta în gând un întreg capitol de gramatică înaintea lunii pline, care plutea visătoare în adâncimile albastre ale spaţiului; a atârna câte un punct de exclamaţie de fiecare stea tremurătoare, a-ţi lărgi, ca o pasăre de noapte, pupilele, spre a vârî prin ele întregul univers în suflet şi a nu te alege, mai la urmă, decât cu ce se alege o bufniţă Ŕ i a t ă , desigur, s t a r e a cea mai de plâns, în care se poate afla cineva. (Hogaş, 1998: 40). A rămâne singur cu întreaga iubire, cu povara infinitului erotic Ŕ iat ă s ensul spiritual al nefericirii în dragoste [...]. (Cioran, 1998: 34) 5 Gramatica limbii române. Enunţul, p. 658 sq. 559 Dacă infinitivul (ilustrat mai sus ca subiect sau complement direct) ar ocupa o poziţie postverbală, şi-ar schimba şi rolul: ar deveni un infinitiv apozitiv. O structură aparte este cea în care infinitivul apare după verbul a avea , interpretarea lui putând fi una dublă, în funcţie de semantismul regentului (verb modal sau verb cu citire posesivă). Dacă înaintea modalului există un nominal (tematizat), acesta poate ambiguiza relaţiile sintactice: E uşor a scrie versuri/ Când nimic nu ai a spune. (Eminescu, 1999: 252). Nominalul este considerat fie complinire a verbului a avea cu sens posesiv (complement direct avansat/ tematizat peste un nod predicativ) şi atunci infinitivul devine un atribut sau un circumstanţial final (nimic pe care să-l spui/ nimic spre a spune), fie complinire a infinitivului (complement direct avansat peste două noduri verbale) şi atunci forma nepersonală este parte a unui predicat complex (nu ai a spune = nu poţi spune, operator (verb) modal ce poartă morfemele predicativităţii + verb la infinitiv, suportul semantic al grupării). Tipic pentru realizarea tematizării este circumstanţialul de relaţie, dar infinitivul este rar întâlnit (se găseşte mai degrabă în literatura veche ori în basmele populare): [...] iară a o cheltui nu o cheltuiră amândoi într-un chip. Ghica-vodă s-au spus de unde este de locul lui, iar a cunoaşte pe vezirul nu-l cunoştea.6 A zice ei că nu suntem greşiţi, nu putea să zică.7 Ŕ Bună vreme, fată de - mpărat! Ŕ Mulţumesc, d -tale, Călin Nebune. De numele d -tale am auzit, dar a vedea nu te-am văzut. (Basme populare româneşti, 1997: 167)8 Acest tip de construcţie aparţine tematizării forte, tema instituită fiind o parte de propoziţie, topicalizându-se predicatul verbal (cu sau fără determinanţi). Spre deosebire de supin, forma nepersonală cea mai utilizată într-un asemenea tipar, infinitivul tematizat nu are o marcă sintactică de tematizare (apare fără un tematizator, doar cu morfemul specific a). Cele două sunt însă sinonime. Comparând dialectul dacoromân cu celelalte dialecte româneşti, s-a semnalat utilizarea unui infinitiv prepoziţional în aromână, tautologia fiind des ocurentă: Ti diznudari nu 6 Exemplul din Varlaam este citat de Finuţa Asan, Laura Vasiliu, în Unele aspecte ale sintaxei infinitivului în limba română, p. 110. Se spune despre primul tip de construcţie ilustrat că s-a păstrat până în perioada contemporană în subdialectul maramureşean. Vezi Enciclopedia limbii române, p. 488. 7 Ion Diaconescu, Infinitivul în limba română, p. 167. 8 Exemplul este citat de Gramatica limbii române. Sinta xa, p. 193 şi de Mioara Avram, în Evoluţia subordonării circumstanţiale cu elemente conjuncţionale în limba română, p. 226. 560 s^diznoadâ aestu nodu9. Gr. Brâncuş a ilustrat pentru albaneză o structură similară: Per të punuar, punoj10. În comparaţie cu româna, limbile romanice marchează tematizarea prin forma verbală de infinitiv, cu sau fără prepoziţie: în italiană se întrebuinţează ambele construcţii cu infinitiv: Mangiare, mangio poco.11, Per vedere, no ho visto.12; în retoromană, spaniolă şi portugheză se foloseşte infinitivul neprepoziţional: ret. Teméi, me temi., sp. Él, saber, no lo sabe., port. Eu cantar cantava bem.; în franceză găsim infinitivul prepoziţional: Pour me soigner, elle mřa soigné.13 3. Gerunziul nu este propriu-zis implicat în mecanismele tematizării, ci doar unele componente ale grupului gerunzial, lucru ce poate ambiguiza interpretarea semantico-sintactică a formei verbale. Două sunt poziţiile sintactice angrenate în tematizare: subiectul şi complementul direct, ambele cerute de aceeaşi clasă de regenţi (verbe de percepţie), însă cu regim distinct (impersonal intranzitiv vs. personal tranzitiv). Gerunziul, indiferent de funcţia ocupată, apare întotdeauna în postpunere, neizolat grafic, nepasivizat şi nepasivizabil, putând avea un subiect exprimat, plasat de obicei după el: Iar mai spre-amiazi, din depărtări/ Văzutu-s-a crescând în zări/ Rădvan cu mire, cu nănaşi,/ Cu socri mari şi cu nuntaşi [...]. (Coşbuc, 1972: 10). Iar prin coloane pare să vezi trecând o minune. (Eminescu, 1999: 95, 217). Atunci când subiectul gerunziului este tematizat, relaţiile sintactice din grupul gerunzial se pot schimba în funcţie de poziţia subiectului. Dacă acesta este ocurent între verbul de percepţie şi gerunziu (salt peste un nod verbal), cel din urmă permite lectura atributivă: Mergeau aşa de iute, încât i se părea că pustiul şi valurile mării fug, iar ei stau pe loc. Şi numai încet se auzea motanul mieunând din câte şapte capetele. (Eminescu, 1981: 25). Încolo, pe fereastră se zărea/ Aceeaşi lume grămădind obiecte. (Dimov, 1977: 13). Când am ieşit pe uşă, am auzit o voce zicându-le celorlalţi batjocoritor [...]. (Paler, 2009: 41) Dacă este plasat în poziţie iniţială (salt peste două noduri verbale), gerunziul este intepretabil fie ca subiect (se conştientizează răsturnarea ordinii cuvintelor din enunţ), fie ca circumstanţial de timp (nominalul din capul enunţului este resimţit ca firesc în poziţia respectivă): 9 Gabriela Pană Dindelegan, Un tipar sintactic de „tematizare forteŗ: De văzut , am văzut destule, p. 12. A se vedea şi celelalte două exemple. 10 O concordanţă gramaticală româno -albaneză: modul supin, p. 103. 11 Gabriela Pană Dindelegan, artic. cit., p. 12. 12 Forme verbale cu funcţie circumstanţială de relaţie în construcţii tautologice în limba română, p. 28. 13 Ibidem. 561 Turmele s-aud mugind,/ Şi flăcăii vin pe luncă/ Hăulind. (Coşbuc, 1972: 3). Numai o sfărâmătură de plută se zărea în sus învârtindu-se năucă în volbura apelor, care o repezeau la vale. (Voiculescu, 1972: 45) Atunci când între verbul de percepţie, obligatoriu tranzitiv personal, şi gerunziu există un nominal (în acuzativ), gerunziul este considerat predicativ suplimentar (funcţie obţinută prin reorganizare sintactică dintr-o structură bipropoziţională14): [...] când simte apele muindu-i corpul, surâsul ei devine iar nervos şi sălbatec ca toată copilăria ei [...]. (Eminescu, 1981: 104). L-am mai văzut pe Ruletist prăbuşindu-se de pe ladă şi revolverul descărcându-se cu zgomot apocaliptic. (Cărtărescu, 2007: 32) Unele gerunzii circumstanţiale ocurente la început de enunţ se pot considera fenomenalizări ale tematizării, marcate intonaţional: circ umstanţial de timp: ↑Vagabondând,↑ într-un amurg blond (#)/ Am dat de-ale cimitirului porţi. (Bacovia, 2009: 158). ↑ieşind↑ din cameră (#), mai ales să nu uităm/ să întoarcem cheia în broască [...]. (Ivănescu, 2003: 238). Şi lăsându-l, stareţul s-a dus; şi încă nesosind până la chilie (#) l-a ajuns un călugăr. (www.calendar-ortodox.ro). Şi, ↑mergând↑ ea mai departe (#), numai iaca ce vede o fântână mâlită şi părăsită. (Creangă, 2009: 220) circumstanţial de cauză: Şi tresar când ochii, ↑împietrind↑ de groază, (#)/ I se-ntorc pe dos ca să albească/ Şi ↑părând↑ că-s boabe de porumb (#)/ Alte păsări vin să-i ciugulească. (Mălăncioiu, 1973: 50) circumstanţial condiţional: Nu te îngriji, mămucă, de feliu; că ↑trăind şi nemurind↑ (#) ai să vezi cine sunt eu. (Creangă, 2009: 137). Numai ↑tăcând şi gândindu-te↑ singur la toate, (#)/ ajungi să-nţelegi că din tot ce-ai fi vrut prea puţine/ rămân lângă tine/ numai ↑văzând↑ (#) cum se-aprind şi se sting noaptea toate/ cărările tale greşite Ŕ numai ↑lăsând↑ (#)/ să te-nvăluie pulberea lor vei ajunge să ştii [...]. (Baconsky, 1990: 225) 14 Structura conţine o principală (incluzând un verbum sentiendi personal tranzitiv: a asculta, a auzi, a imagina, a -şi închipui, a simţi, a vedea, a zări sau o interjecţie predicativă prezentativă: uite, iată) şi o subordonată conjuncţională sau relativă. Subiectul celei din urmă poate fi identic referenţial sau diferit de al regentei. Transformarea de obţinere a predicativului suplimentar vizează avansarea nominalului subiect din propoziţia subordonată în complement direct al verbului regent, urmată de contragere. Uneori poate interveni şi reflexivizarea regentului verbal. Pentru mai multe explicaţii, vezi Gabriela Pană Dindelegan, Sintaxa grupului verbal, p. 108 şi Gramatica limbii române. Cuvântul, p. 534. Pentru exemplificări ale generării predicativului suplimentar gerunzial, vezi şi Alina-Paula Nemţuţ, Modurile nepersonale ale verbului în limba română contemporană, p. 169. 562 circumstanţial concesiv: Şi ↑nemaitrebuind↑ (#) să privim,/ ↑Închizând ochii↑ (#), am putea vedea. (Blandiana, 1997: 80) 4. Participiul, mai ales cu valoare adjectivală, dar şi pasivă, este ocurent în construcţii tematizate, fiind, după supin, a doua formă verbală nepersonală ca frecvenţă. Ca fenomenalizare a tautologiei, participiul este în mod obişnuit repetat în partea rematică a enunţului, dar el poate lipsi: Ŕ Fii pe pace, moşule, de buni suntem [buni] ca pâinea cea bună, dar de necăjiţi suntem [necăjiţi] ca nişte draci pe care-i botezi în agheasmă. De părăsită, părăsită era ea, căci cucuta, brusturul şi urzica moartă creşteau în voie, şi cu bună înţelegere domneau peste locul acesta. (Hogaş, 1998: 59, 108) Un exemplu de tematizare a participiului găsim şi în exemplul următor, acesta fiind un predicativ suplimentar, nominalul regent, împreună cu adjunctul său, fiind avansate peste două noduri predicative: Ars tot trecutul, arsă casa, murdărit şi dizolvat [eu] ca personalitate, iată ce găsisem după patru ore de drum cu automobilul. (Petrescu, 1968: 143) 5. Supinul este cel mai des întrebuinţat dintre formele verbale nepersonale în structuri tematizate, specializându-se pentru tiparul de tematizare forte. Marca sintactică specifică este prepoziţia de, numită marcă de tematizare sau tematizator15, introducând un circumstanţial de relaţie. Construcţia cu supin tematizat este una tautologică16, având drept regent o formă verbală Ŕ predicativă sau nepredicativă, exprimată sau subînţeleasă Ŕ a aceluiaşi verb, mai rar a unui (cvasi)sinonim sau a unui substitut generic17. Construcţia poate avea sau presupune o continuare adversativă: dar/ însă/ ci/ numai că. Fiind indiferent faţă de categoriile de timp şi aspect, supinul apare des pentru a topicaliza un eveniment: Singura constrângere pe care o impune în acest caz este o relaţie de tipul „darŗ şi anume propoziţia topicalizată trebuie urmată de un comentariu 15 Gabriela Pană Dindelegan, artic. cit., p. 8. 16 Pentru detalierea fenomenului, vezi Al. Graur, Tautologia în limbă, p. 443Ŕ448 şi Mioara Avram, Pleonasmul şi tautologia (I, II), p. 3Ŕ6. 17 Mioara Avram, în Forme verbale cu funcţie circumstanţială de relaţie în construcţii tautologice în limba română, p. 23, o contrazice pe Gabriela Pană Dindelegan în privinţa formei regente, i.e. a verbului repetat, exemplificând şi modurile nepersonale/ nepredicative: infinitivul, singur ori în construcţii infinitivale relative, gerunziul, participiul şi chiar supinul. 563 care începe cu „darŗ. Cu alte cuvinte, evenimentul topicalizat presupune o construcţie de forma „dacă ... atunciŗ.18 Tematizarea prin supin este proprie conversaţiei din registrul popular/ familiar al limbii19, fiind sinonimă cu infinitivul sau conjunctivul; el poate proveni de la orice tip de verb. În ceea ce priveşte verbul a fi, copulativ, predicativ sau operator pasiv, este necesară repetarea sa printr-o formă trecută, prezentul fiind exclus20: De fost, a fost la şcoală. De fost, va fi fost credulă. De fost criticat, a fost de multe ori. *De fost, sunt acasă/ plecat. Cât priveşte determinanţii supinului, părerile sunt împărţite21. Acesta poate fi totuşi urmat de un complement direct/ o completivă sau de adjuncţi (circumstanţiale sau propoziţii corespunzătoare). Nu este posibilă apariţia cliticelor, iar subiectul supinului poate apărea doar dacă e precedat de către anumite adverbe. În cazul în care determinanţii nu apar, recuperarea lor se face firesc în partea rematică a enunţului (i.e. comentariul): De venit şi ei/ alţii, tot au venit. De ajutat pe alţii în situaţii critice, îi putem ajuta dacă vrem. De stat prin oraş nopţi de-a rândul pe unde nu trebuie, stai adesea. Supinul este obligatoriu reluat printr-un verb aflat la orice formă personală. Predicatul tematizat poate fi afirmat, negat sau interogat ori poate încorpora orice valoare de diateză. În unele cazuri, el se află la o distanţă mai mare, fiind inclus într-o subordonată: De citit, se pare că nu prea te interesează să citeşti. Construcţia tematizată este formată din două părţi distincte separate prin pauză şi, de cele mai multe ori, prin virgulă (deşi lipsa semnelor de punctuaţie e posibilă, a se vedea exemplele), tematizarea forte fiind una prin izolare. Succesiunea iniţială („capulŗ de enunţ) este un supin nearticulat însoţit de prepoziţia de (sau de alt tematizator, cât despre), pe când a doua repetă forma verbală nepersonală de obicei printr-una predicativă, la orice timp (sau chiar nepredicativă). Topica celor două secvenţe este, de cele mai multe ori, una fixă, dar uneori componentele sunt inversabile: *Mă face să plâng, de făcut. Într-un context de tipul următor, supinul tematizat este postpus predicaţiei şi nu este izolat prin virgulă: 18 Maria Manoliu-Manea, Gramatică, pragmasemantică şi discurs, p. 108. 19 Pentru stadiul vechi de limbă se spune că supinul a fost atestat cu funcţie circumstanţială de relaţie în textele vremii o singură dată, în Cântece câmpeneşti cu glasuri româneşti: Die ominit (= de omenit) nu-i vernică. Vezi Enciclopedia limbii române, p. 489. 20 Maria Manoliu-Manea, op. cit., p. 110. 21 Gabriela Pană Dindelegan susţine absenţa lor, pe când Mioara Avram discută posibilitatea apariţiei acestora. 564 Îndată şi feciorul de boier îşi scoase cuţitaşul, îşi tăie nasul, şi începu a ronţăi şi el, crezând că asta trebuie să fie ceva. Nu-i veni lui să crează că o asemenea faptă n-o să însemneze vreo izbândă la norocul pe care nădăjduia să puie mâna. Îl durea de durut; dară răbda în piele ca un drac, până o vedea cum o s-o scoaţă la cale. (Ispirescu, 2006: 89 sq.) Marcarea pauzei prin semnul întrebării confirmă o ipoteză explicativă cu privire la originea acestui circumstanţial de relaţie într-o interogaţie. Interpretarea interogativ- dubitativă este considerată adecvată îndeosebi pentru conjunctivul predicat al unei propoziţii circumstanţiale de relaţie (s.n.)22, fiind, prin urmare, valabilă şi pentru supin: Copilul crescu şi se făcu mare. Când era d-un an, parcă era de cinci; iară când fu de cinci, parcă era de cincisprezece, şi de ce creştea, d-aia se făcea mai frumos şi mai drăgălaş. Darămite de învăţat? Învăţa ca nealţii pe lumea asta albă. N-apuca să auză de la dascăl ceva, că el învăţa mai din adânc decât dascălul. (Ispirescu, 2006: 118) Din punctul de vedere al integrării discursive, au fost distinse trei ipostaze conversaţionale23 pentru tematizarea prin supin: 1. Supinul din poziţie preverbală reia o predicaţie dintr-un enunţ anterior, prima parte reprezentând o anaforă conversaţională; reiterarea se face sau printr-o identitate totală de radical, sau printr-un sinonim contextual. În acest caz, organizarea informaţională a enunţului este următoarea: Temă forte + Temă slabă + dar + Remă, tema forte fiind supinul izolat, iar cea slabă, predicaţia verbală cunoscută din replica precedentă (reluată printr-o formă verbală personală/ nepersonală), iar rema, noua informaţie sau comentariul, al cărei rol este de a limita sau atenua predicaţia24: Ŕ Dař ce -ai uitat, dragul tatei, de te-ai întors înapoi? zise craiul cu mirare. Ŕ De uitat , n-am uitat nimica, tată, dar ia, prin dreptul unui pod, mi-a ieşit înainte un urs grozav, care m-a vârât în toţi spărieţii. (Creangă, 2009: 171) Uneori continuarea adversativă lipseşte ori nu este explicită, dar ea poate fi dedusă contextual: 22 Mioara Avram, Forme verbale cu funcţie circumstanţială de relaţie în construcţii tautologice în limba română, p.27. 23 Pentru aspectele sesizate, vezi Gabriela Pană Dindelegan, artic. cit., p. 9 sq. 24 Ibidem, p. 9. 565 Dar munteanca de data asta socotea că nu mai are de ce plânge. Avea de căutat, de găsit şi de rânduit. De plâns, a plânge mai pe urmă. Acuma n-are vreme. [De plâns, a plânge, dar acuma n-are vreme.] (Sadoveanu, 1975: 141) 2. Supinul reia o predicaţie dintr-o propoziţie interogativă totală, răspunsul furnizând în totalitate o informaţie nouă, deci prezentându-se ca remă sau comentariu: Da io dimineaţă am mărs şi l-am întrebat: Ŕ Da ia zâ-mi, băietu aiesta al mieu cum o fost? O fost bun iel? O fost reu? S -o dus iel unie l-ai mânat? Ŕ De dus s-o dus, zâce. N-am a mă plânge. (Adameşteanu, 1989: 73) Ŕ Şi acum ce urmează, o să vă cunoaşteţi mai bine, o să deveniţi prieteni? Ŕ Care prieteni, nu-ţi dai seama în ce lume e ea şi în ce lume suntem noi? Cât despre cunoscut, ne cunoaştem deja, de la comitetul de tineret. (Popescu, 2009: 49) Ŕ Vine el să doboare copacii? Ŕ mă ironizează un altul care are grijă să vorbească ascuns după un coleg, să nu-l ghicesc. Ŕ Nu Ŕ zic Ŕ, de doborât o să-i doborâm noi, dar poate de mâine încolo. (Nedelciu, 1989: 22) 3. Construcţia tautologică se opune informaţiei din replica precedentă, organizarea transfrastică fiind: dar + Temă forte + Remă: Sculându-se fata şi luând ocheanul, îl căută toată ziua, şi, ca să dea de dânsul, nici cât. Ea se da de ceasul morţii, căci îl simţea, i se arăta ei a fi p-aci prin preajmă, d a r ă de văzut nu-l vedea. Cătă cu ocheanul prin mare, pre pământ, prin văzduh, da ră nu-l văzu nicăiri. (Ispirescu, 1997: 32) Ŕ Eu am fost oarecare timp mâna salariată a lui Iancu, spuse Ilie mai departe. E drept că la Ghioceoaia am fost numai în vara asta, dar de fost, am fost şi la el. (Preda, 1966: 177) Ŕ Acum ţii minte câte bucăţi ai fi avut dumneata? Ŕ Şese bucăţi, domnule judecător. Ŕ D a r de mâncat, câte ai mâncat dumneata? Ŕ Cinci bucăţi, domnule judecător. 566 Ŕ D a r de întrecut, câte i-au mai rămas?25 Ŕ Patru bucăţi, domnule judecător. (Creangă, 2009: 297) La acestea putem adăuga o a patra situaţie, când supinul tematizat nu reia o predicaţie verbală anterioară, nici măcar dintr-o propoziţie interogativă totală, fiind totuşi legat semantic de restul enunţului26: Acu sunt şapte trecute: ăl mai târziu până la zece, sunt la pocovnicu Iordache... Am cam întârziat... trebuia să plec mai devreme... d ar în sfârşit!... de aşteptat, mă aşteaptă... Aşa socotind în gând, am şi văzut de departe, ca la o bătaie bună de puşcă, lumină multă la hanul lui Mânjoală [...]. (Caragiale, 2002: 65) Ŕ A, nu! E a mea, abia azi m- am boierit. Până acum am dormit pe jos. Şi n -a fost rău deloc. Nu te superi c-o să mai rămân şi eu aici o vreme? Ŕ De luat la bătaie, n-o să ne luăm. (Sorescu, 2009: 135) Ŕ Da băietu aiesta al mieu cum o fost? O fost bun, o fost reu? S -o dus unie l-aţi mânat? O făcut ce i-aţ zâs să facă? Ŕ O fost băiet bun, mi-or zâs păcurarii, n-avem a ne plânge de iel. S-o dus unie l-am mânat, n-o grăit hâd şi n-o ieşit din vorba noastră. Ŕ D-aia te-am întrebat io şi pe tinie cum o fost băietu, i -am zâs. Că de ştiut io ştiu ce băiet am, n u m a vream s-auz ce zâci şi tu. (Adameşteanu, 1989, 71) De creat doar zeul creează, iar omul imită. (Ţuţea, 2000: 33) În afara apariţiei explicite într-un tipar de tematizare forte, pentru care s-a şi specializat, supinul nu este afectat de tematizare, ci numai determinanţii săi, lucru ce poate, uneori, influenţa interpretarea lui sintactică. Astfel, în construcţia cu verbele a fi şi a rămâne, supinul face parte dintr-un predicat complex27, iar funcţia nominalului avansat în faţa întregului grup verbal depinde de citirea valorilor de diateză ale supinului: subiect/ subiectivă, dacă supinul încorporează o valoare pasivă ori complement direct/ completivă, dacă supinul încorporează o valoare activă: Efortul tău este/ rămâne de apreciat. 25 De observat că supinul nu reia un verb prezent în context, acesta putând fi recuperat de către vorbitor: De întrecut, câte i-au mai rămas [să întreacă?]. 26 În Gramatica limbii române. Enunţul, p. 870 se specifică despre temă că nu reia în mod obligatoriu un element informaţional prezent ca a tare în contextul discursiv/ situaţional (chiar dacă de cele mai multe ori o face), ci trebuie doar să se înscrie în sfera semantică ori logică (referenţială) a acesteia. În artic. cit., p. 9Ŕ10, Gabriela Pană Dindelegan nu exemplifică această situaţie. 27 În accepţia gramaticii tradiţionale, este un nume predicativ dintr -un predicat nominal impersonal care cere un subiect/ o subiectivă. 567 Alteori nominalul (incluzând şi adjuncţii) se deplasează înaintea unui grup format din verbul a avea şi supin. Poziţia sintactică ocupată de nominal este cea de complement direct, nu al verbului modal, ci al supinului, deşi ar putea fi interpretat şi ca determinare completivă pe lângă a avea, iar supinul ca atribut. Sunt frecvente apariţiile pronumelui nehotărât mult, puţin, altceva, ceva, a negativului nimic sau a interogativului/ relativului ce: Multe mai are de pătimit un pusnic adevărat când se depărtează de poftele lumeşti [...]. Ia mai sfârşeşte odată cu lupul cela! Altăceva n-ai de vorbit? (Creangă, 2009: 132, 285). Nu stau mult, preciză el, v-ascult ce-aveţi de spus şi pe urmă am să-ţi spun ceva [...]. (Preda, 1966: 49) Supinul după verbe copulative se regăseşte în construcţii cu „tematizare” şi „ridicare a subiectului”, construcţii care rezultă din deplasarea unui constituent în „capulŗ enunţului; această deplasare înseamnă, în acelaşi timp, mişcarea subiectului peste un nod predicativ şi, implicit, trecerea subiectului dintr-o poziţie argumentală într-una neargumentală (s.n.)28. Este cazul structurii a fi + adverb modal din categoria: imposibil, interesant, necesar, obligatoriu, periculos, sănătos, util, cu deosebirea că acesta nu se subordonează (precum uşor, greu, dificil, anevoie) supinului, ci provine dintr-o reorganizare sintactică: Soluţiile sunt imposibil de găsit. Tiparul originar cuprinde un regent impersonal (este imposibil), urmată de o propoziţie subiectivă: Este imposibil să găsească cineva soluţii. Următoarea etapă de reorganizare a structurii este pasivizarea: Este imposibil să fie găsite soluţii. Subiectul pasiv este tematizat, fiind deplasat la stânga: Soluţiile este imposibil să fie găsite. Conjunctivul se înlocuieşte cu supinul, ajungându-se la structura dată. Forma de plural a verbului copulativ este justificată de acordul prin atracţie exercitat de nominalul învecinat. Pe lângă adverbele amintite, pot apărea totodată greu şi uşor, ele permiţând aceeaşi interpretare. Construcţiile ce implică prezenţa unui adverb modal similar celor enumerate au fost numite în literatura de specialitate construcţii Tough. Denumirea chomskiană explică apariţia lor prin derivarea unei structuri din alta, structura cu GN subiect derivând din structura impersonală printr-o operaţie de deplasare a subiectului29: engl. It is tough to park cars in Manhattan. > Cars are tough to park in Manhattan.; fr. Il est difficile de lire ces livres. > Ces livres sont difficiles à 28 Gabriela Pană Dindelegan, Sintaxă şi semantică. Clase de cuvinte şi forme gramaticale cu dublă natură, p. 13. 29 Elena Negoiţă-Soare, Le supin roumain et la théorie des categories mixtes, p. 254, lucrare accesată la 23.10.2011 pe www.llf.cnrs.fr/Gens/Soare/final2.pdf şi Elena Negoiţă-Soare, Carmen Dobrovie-Sorin, The Romanian Supine and Adjectival Complementation. Tough Constructions, p. 75. 568 lire.; rom. E uşor de spus aceste lucruri. > Aceste lucruri sunt uşor de spus30. Se observă că adjectivul de tip tough31 selectează infinitivul în engleză şi franceză, pe când în română acesta este imposibil, în locul său apărând supinul. Româna se aseamănă cu engleza prin faptul că predicatele tough nu se acordă. 6. Chiar dacă structurile cu supin tematizat (urmate de cele cu participiu) sunt cele mai productive în limba română şi antrenează diverse mecanisme gramaticale şi discursive, nu putem trece cu vederea nici contextele în care infinitivul şi gerunziul se topicalizează ori implică alţi costituenţi ai grupurilor guvernate de ele. Poezia îndeosebi favorizează tematizarea infinitivului, lucru prin care acesta dobândeşte valenţe stilistice. În afara mărcilor sintactice specifice, intonaţia este un factor important în realizarea topicalizării. Ne-am oprit în prezentul studiu asupra aspectelor relevante ale tematizării prin forme verbale nepersonale. Bibliografie : *** Gramatica limbii române [GLR], 1966, ediţia a II-a revăzută şi adăugită, Bucureşti, Editura Academiei. *** Gramatica limbii române, 2005, vol. I Cuvântul, vol. II Enunţul, ediţia a III-a, Bucureşti, Editura Academiei. Asan, Finuţa, Vasiliu, Laura, 1956, Unele aspecte ale sintaxei infinitivului în limba română, în SG, I, p. 97Ŕ113. Avram, Mioara, 1960, Evoluţia subordonării circumstanţiale cu elemente conjuncţionale în limba română, Bucureşti, Editura Academiei. Avram, Mioara, 1994, Pleonasmul şi tautologia (IŔII), în LLR, nr. 3 şi 4, p. 3Ŕ6. Avram, Mioara, 2005, Forme verbale cu funcţie circumstanţială de relaţie în construcţii tautologice în limba română, p. 23Ŕ32, în Direcţia în cercetarea lingvistică actuală. In memoriam Magdalena Vulpe, Editura Universităţii din Ploieşti. Bache, Carl, Davidsen-Nielsen, Niels, 1997, Mastering English. An Advanced Grammar for Non- native and Native Speakers, Mouton de Gruyter, Berlin, New York. 30 Elena Negoiţă-Soare, lucr. cit., p. 254. 31 În limbile romanice se caracterizează prin: posibilitatea unei întrebuinţări „adverbialeŗ sau predicative (cu un verb copulativ); funcţionarea în structurile de tip tough (ce au fost explicate în literatură prin operaţia de deplasare); preferinţa pentru prepoziţia de, aceeaşi în toate contextele în care ele nu sunt urmate de un supin: Ion e gre u de convins. Ion e gr e u de cap. Vezi Elena Negoiţă-Soare, TOUGH (WITHOUT) MOVEMENT. Remarques sur le constructions du type facile à dire, p. 313. 569 Bidu-Vrânceanu, Angela, Călăraşu, Cristina, Ionescu-Ruxăndoiu, Liliana, Mancaş, Mihaela, Pană Dindelegan, Gabriela, 2005, Dicţionar de ştiinţe ale limbii, Bucureşti, Editura Nemira. Brâncuş, Gh., 1967, O concordanţă gramaticală româno-albaneză: modul supin, în LL, XIII, p. 99Ŕ105. Diaconescu, Ion, 1977, Infinitivul în limba română, Bucureşti, Editura Ştiinţifică şi Enciclopedică. Graur, Al., 1962, Tautologia în limbă, în SCL, nr. 4, p. 443Ŕ448. Manoliu-Manea, Maria, 1993, Gramatică, pragmasemantică şi discurs, Bucureşti, Editura Litera. Negoiţă-Soare, Elena, 1997, TOUGH (WITHOUT) MOVEMENT. Remarques sur le constructions du type facile à dire, în SCL, XLVIII, nr. 1Ŕ4, p. 307Ŕ318. Negoiţă-Soare, Elena, Le supin roumain et la théorie des categories mixtes, lucrare disponibilă online la adresa: www.llf.cnrs.fr/Gens/Soare/final2.pdf. Negoiţă-Soare, Elena, Dobrovie-Sorin, Carmen, 2002, The Romanian Supine and Adjectival Complementation. Tough Constructions, în Bucharest Working Papers in Linguistics, Syntax and Phonology, vol. 4, nr. 1, p. 75Ŕ87 (articol disponibil şi online la adresa: http://halshs.archives- ouvertes.fr/docs/00/14/96/09/PDF/soare_sorin2002.pdf). Nemţuţ, Alina-Paula, 2011, Modurile nepersonale ale verbului în limba română contemporană, Oradea, Editura Universităţii din Oradea. Pană Dindelegan, Gabriela, 1992, Sintaxă şi semantică. Clase de cuvinte şi forme gramaticale cu dublă natură, Bucureşti, Tipografia Universităţii din Bucureşti. Pană Dindelegan, Gabriela, 1999, Sintaxa grupului verbal, Braşov, Editura Aula. Pană Dindelegan, Gabriela, 2001, Un tipar sintactic de „tematizare forteŗ: De văzut, am văzut destule, în LL, nr. 1, p. 5Ŕ14. Sala, Marius (coord.), 2001, Enciclopedia limbii române, Bucureşti, Editura Univers Enciclopedic. Izvoare Adameşteanu, Gabriela, Vară Ŕ Primăvară, Bucureşti, Editura Cartea Românească, 1989. Arghezi, Tudor, Versuri, Bucureşti, Editura 100+1 Gramar, 1998. Baconsky, A. E., Scrieri, Poezii, I, Bucureşti, Editura Cartea Românească, 1990. Bacovia, George, Plumb, Bucureşti, Editura Litera, 2009. 570 Blandiana, Ana, La cules îngeri, Chişinău, Editura Litera, 1997. Caragiale, I. L., Momente, schiţe, amintiri, vol. I, Bucureşti, Biblioteca pentru toţi, Editura Minerva, 2002. Cărtărescu, Mircea, Mendebilul, Bucureşti, Editura Humanitas, 2007. Cioran, Emil, Amurgul gândurilor, Bucureşti, Editura Humanitas, 1998. Coşbuc, George, Poezii, Bucureşti, Editura Eminescu, 1972. Creangă, Ion, Amintiri din copilărie, Bucureşti, Curtea Veche Publishing, 2009. Dimov, Leonid, Dialectica vârstelor, Bucureşti, Editura Cartea Românească, 1977. Eminescu, Mihai, Proză literară, Bucureşti, Editura Minerva, 1981. Eminescu, Mihai, Opera poetică, vol. IŔIV, Chişinău, Editura Cartier, 1999. Hogaş, Calistrat, Pe drumuri de munte, Chişinău, Editura Litera, 1998. Iorga, Nicolae, Cugetări, Bucureşti, Editura Tineretului, s.a. Ispirescu, Petre, Legende sau basmele românilor, Bucureşti, Editura Fundaţiei Culturale Române, 1997. Ispirescu, Petre, Legendele sau basmele românilor, vol. I, Piteşti, Editura Paralela 45, 2006. Ivănescu, Mircea, Versuri poeme poesii altele aceleaşi vechi nouă, Iaşi, Editura Polirom, 2003. Manolescu, Nicolae, Începuturile literaturii artistice. Prima poezie lirică, Bucureşti, Editura 100+1 Gramar, 1998. Mălăncioiu, Ileana, Poezii, Bucureşti, Editura Cartea Românească, 1973. Nedelciu, Mircea, Şi ieri va fi o zi, Bucureşti, Editura Cartea Românească, 1989. Paler, Octavian, Viaţa pe un peron, Bucureşti, Editura Litera, 2009. Petrescu, Camil, Ultima noapte de dragoste, întâia noapte de război, Bucureşti, Editura Tineretului, 1968. Popescu, Petru, Supleantul, Bucureşti, Editura Jurnalul, 2009. Preda, Marin, Întâlnirea din pământuri. Desfăşurarea, Bucureşti, Editura pentru literatură, 1966. Sadoveanu, Mihail, Baltagul, Bucureşti, Editura Minerva, 1975. Sorescu, Marin, Trei dinţi din faţă, Bucureşti, Editura Art, 2009. Ţuţea, Petre, 322 de vorbe memorabile ale lui Petre Ţuţea, Bucureşti, Editura Humanitas, 2000. www.calendar-ortodox.ro. 571